बिशेष गरेर मोदीको उदयपछी भारतमा एक नजानिँदो प्रकारको ’अन्धराष्ट्रवाद’ले टाउको उठाएको छ । भाजपा र आरएसएसको सौहार्दपूर्ण सम्बन्धले भारतको मुस्लिम समुदायलाई सशंकित तुल्याएको छ । यो क्रममा कतिपय मुस्लिम लेखक, कलाकारहरुले मोदीलाई अनुदारवादी बताउँदै राष्ट्रिय पुरस्कारहरु बहिष्कार गरेका थिए । आमिर खानले त एक कार्यक्रममा आफूलाई ’देश छोड्ने विचार’ पलाएको भनेर भारतीय संस्थापन पक्षको अनुदारवादी नीतिको पर्दाफास गरे । यो बिषयलाई लिएर भारतमा अहिले पनि धेरै बहस र छलफल हुन्छ ।
